Diari Oficial de la Generalitat Valenciana


Sumari del DOGV 4228, del 15-04-2002 (2002/3606)

ACORD de 10 d'abril de 2002, del Govern Valencià, pel qual s'amplia l'anterior declaració d'ocupació urgent dels béns i drets subjectes a un expedient d'expropiació forçosa de l'Ajuntament d'Altea, en què faltava per incloure un bé.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/3606


Data del document
:   10-04-2002

Organisme emissor
:   Conselleria de Justícia i Administracions Públiques

Tipus de document
:   Acord

Anàlisi jurídica

 Descriptors 

:   * Altea
    * expropiació
    * administració local

ACORD de 10 d'abril de 2002, del Govern Valencià, pel qual s'amplia l'anterior declaració d'ocupació urgent dels béns i drets subjectes a un expedient d'expropiació forçosa de l'Ajuntament d'Altea, en què faltava per incloure un bé. [2002/F3606]
  
El Govern Valencià, en la reunió del dia 10 d'abril de 2002, adoptà l'acord següent:
  
El Govern Valencià, en la reunió del dia 8 de gener de 2002, va adoptar l'acord mitjançant el qual declarava l'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Altea per a l'execució del projecte d'urbanització del passeig marítim de la platja de Cap Blanc.
  
L'acord indicat va ser publicat en el Diari Oficial de la Generalitat Valenciana número 4.169, de 16 de gener de 2002, i és en aqueix moment quan s'adverteix que s'ha omés el següent bé:
  
Número d'ordre: 17.
  
Polígon: 9.
  
Número de la parcel·la: 9026.
  
Nom: Rocío Sánchez López.
  
Superfície afectada: 45 m2.
  
Descripció de la finca: és part de la terrassa de l'apartament propietat de la senyora Rocío Sánchez López, sítia en la carretera de l'Albir, número 17, inclosa dins de la parcel·la cadastral número 9026 del polígon 9. Limita, al nord i oest, amb la resta de la parcel·la 9026; i al sud i est, amb carretera local.
  
Per tot això, ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, i a proposta del conseller de Justícia i Administracions Públiques, el Govern Valencià
  
ACORDA
  
Ampliar l'anterior declaració d'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Altea per a l'execució del projecte d'urbanització del passeig marítim de la platja de Cap Blanc, incloent el següent bé:
  
Número d'ordre: 17.
  
Polígon: 9.
  
Número de la parcel·la: 9026.
  
Nom: Rocío Sánchez López.
  
Superfície afectada: 45 m2.
  
Descripció de la finca: és part de la terrassa de l'apartament propietat de la senyora Rocío Sánchez López, sítia en la carretera de l'Albir, número 17, inclosa dins de la parcel·la cadastral número 9026 del polígon 9. Limita, al nord i oest, amb la resta de la parcel·la 9026; i al sud i est, amb carretera local.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora les al·legacions a l'únic efecte d'esmenar possibles errades sofertes en esmentar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els següents recursos:
  
a) Recurs potestatiu de reposició davant el Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició, podrà interposar-se en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer haja sigut resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa .
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
Elx, 10 d'abril de 2002
  
El conseller secretari del Govern Valencià,